Suchinthana/ta-wikipedia huggingface dataset:
சவுக்கடி படுகொலைகள்

சவுக்கடி படுகொலைகள் என்பது இலங்கையின் கிழக்கே உள்ள  மட்டக்களப்பு மாவட்டத்திலுள்ள சவுக்கடி என்ற கடலோர மீனவக் கிராமத்தில் உள்ள பெண்கள், குழந்தைகள் உட்பட 31 தமிழர்கள், 20 செப்டம்பர் 1990 அன்று காலையில் சீருடை அணிந்த குழுவினரால், துப்பாக்கி மற்றும் கூரிய ஆயுதங்களால் படுகொலை செய்யப்பட்டு, சவங்களை குழிக்குள் தள்ளி தீயிட்டு எரிக்கப்பட்ட கொடுமையான நிகழ்வாகும். சவுக்கடி கிராமம், ஏறாவூர் எனும் முஸ்லிம்கள் அதிகம் வாழும் நகரத்தின் அருகில் அமைந்துள்ளதால், இந்தப் படுகொலையுடன் முஸ்லிம்களும் தொடர்புபட்டிருப்பதாக தமிழர்கள் ஐயம் கொண்டனர். மேலும் படுகொலை புரிந்தவர்கள் தமிழிலும், சிங்களத்திலும் பேசியதாக உள்ளூர் மக்கள் தெரிவித்தனர். இதுவரை இப்படுகொலை செய்தவர்களை கண்டுபிடிக்க காவல் துறையால் இயலவில்லை.

மேற்கோள்கள்

வெளி இணைப்புகள் 
 படுகொலை செய்யப்பட்ட 31 பேருக்கு நினைவு பிரார்த்தனை, வீரகேசரி, 21 செப்டம்பெர் 2015

இலங்கையில் தமிழர்கள் படுகொலைகள்
இலங்கையில் பொதுமக்கள் படுகொலைகள்
இலங்கை முஸ்லிம் ஊர்காவற்படை செய்ததாகக் கூறப்படும் பொதுமக்களுக்கு எதிரான தாக்குதல்கள்
பொட்டாசியம் நையோபேட்டு

பொட்டாசியம் நையோபேட்டு (Potassium niobate) என்பது KNbO3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பெரோவ்சிகைட்டு அயமின் படிகமான இது நேரியல்சாரா ஒளியியல் குணகப் பண்புகளைப் பெற்றுள்ளது. பொட்டாசியம் நையோபேட்டால் ஆன நானோ கம்பிகள் இசைவிப்பு ஒரியல்பு ஒளியை உருவாக்கப் பயன்படுத்தப்படுகின்றன. எலிகளுக்கு வாய்வழி கொடுக்கும் போது இதன் உயிர் போக்கும் LD50 அளவு 3000 மி.கி/கி.கி ஆகும்.

பயன்கள் 
பொருள் அறிவியல் ஆய்வுகளில்   பொட்டாசியம் நையோபேட்டு சீரொளி அல்லது லேசர், 
துளிமம் தொலைப்பெயர்ச்சி, போன்ற பல்வேறு பிரிவுகளிலும்  பயன்படுகிறது. மேலும் துகள்ம இணைபொருட்களின் ஒளியியல் பண்புகளை ஆய்வு செய்யவும் பொட்டாசியம் நையோபேட்டு பயன்படுகிறது

மின்னணு நினைவு தேக்கக பயன்பாட்டுடன் கூடுதலாக ஒத்ததிர் இரட்டிப்பு தொழில்நுட்பத்திலும் பொட்டாசியம் நையோபேட்டு பயன்படுத்தப்படுகிறது. இத்தொழில்நுட்பம் {[ஐ.பி.எம். அல்மாடென் ஆய்வு மையம்|ஐ.பி.எம். அல்மாடென் ஆய்வு மையத்தால்]] உருவாக்கப்பட்டதாகும். இதன்மூலம் சிறிய அகச்சிவப்பு லேசர்களை நீலநிற ஒளியாக வெளியிட முடியும். பொட்டாசியம் நையோபேட்டைச் சார்ந்துள்ள, நீலநிற லேசர்களை உற்பத்தி செய்வதற்கான இத்திட்டம்  இக்கட்டான தொழில்நுட்ப திட்டமாகக் கருதப்படுகிறது.

மேற்கோள்கள் 

பொட்டாசியம் சேர்மங்கள்
நையோபியம் சேர்மங்கள்
நேரியல்சாரா ஒளியியல் பொருட்கள்
அயமின் பொருட்கள்
நையோபேட்டுகள்
பெரோவ்சிகைட்டுகள்
சிறுதானியம்

சிறுதானியம் (Millet) என்பது வரகு, சாமை, தினை, குதிரைவாலி, கம்பு, கேழ்வரகு, சோளம் ஆகிய உருவில் சிறியதாக உள்ள தானிய வகைகளைக் குறிக்கும்.

சிறுதானியங்கள் பழந்தமிழர் உணவில் பெரும் பங்கு வகித்தது என்பதை பல்வேறு சங்க இலக்கியங்கள் வாயிலாக அறியமுடிகிறது. மேலும் திருக்குறளில் பல்வேறு பாக்களில் பனை என்பதற்கு எதிர்பதமாய் தினை பயன்படுத்தப்பட்டுள்ளது. மேலும் வள்ளியை முருகன் தினைக்களத்தில் சந்தித்ததை வள்ளி திருமண கதைப் போக்கில் அறிகிறோம். இவ்வகைத் தகவல்கள் வாயிலாக சிறுதானியம் என்பது பாரம்பரிய உணவு என நிறுவயியலும்.

பாரம்பரிய உணவு வகைகளில் உடலுக்குத் தேவையான ஊட்டச்சத்தினை சிறுதானியங்கள் அளிக்கின்றன என்று உணவியல் நிபுணர்கள் கூறுகின்றனர். மேலும் இன்றைய காலச்சுழலான குறைவான மழைப் பொழிவு, குன்றிய மண்வளம், தேவைக்கதிகமான உரப்பயன் பாடு அது ஏற்படுத்தும் சூழல் கேடுகள், வேளாண் இடுபொருள் விலை ஏற்றம் போன்றவை சிறுதானியமே வருங்கால உணவு என கருத வழிவகுக்கிறது.

மேற்கோள்கள்

 
சிறு தானியங்கள்
பொட்டாசியம் ஐதரைடு

பொட்டாசியம் ஐதரைடு (Potassium hydride) என்பது KH  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பொட்டாசியம் மற்றும் ஐதரசன் சேர்ந்து உருவாகும் இச்சேர்மம் வெண்மை நிறத் திண்மமாகவும் வணிக மாதிரிகள் சாம்பல் நிறத்திலும் காணப்படுகின்றன. வலிமையான காரமாகிய பொட்டாசியம் ஐதரைடு தீவிரமாகவும் அபாயகரமாகவும் வினைபுரியும் தன்மையைக் கொண்டுள்ளது. கரிமத் தொகுப்பு வினைகளில் மிகவும் பயனுள்ளதாக விளங்கும் இதை கனிம எண்ணெயின் நீர்மக் குழம்பு (~35%) அல்லது சிலசமயங்களில் பாரஃபின் மெழுகு என்ற வணிகப் பெயர்களில் விற்பனை செய்கிறார்கள்.

தயாரிப்பு 
பொட்டாசியம் மற்றும் ஐதரசன் இரண்டும் நேரடியாக வினைபுரிந்து பொட்டாசியம் ஐதரைடு உருவாகிறது.

2 K + H2   →   2 KH

1807 ஆம் ஆண்டில் அம்பரி டேவி பொட்டாசியத்தைக் கண்டறிந்த பின்னர் சிலநாட்களிலேயே இவ்வினையைக் கண்டறிந்தார். ஐதரசன் சூழலில் கொதிநிலைக்குச் சற்று குறைவாக பொட்டாசியத்தைச் சூடாக்கும் போது இவ்வினை நிகழ்வதை அவர் கண்டறிந்தார்.

பொட்டாசியம் ஐதரைடு கரிமக் கரைப்பான்களில் கரைவதில்லை, ஆனால் உருகிய சோடியம் ஐதராக்சைடு போன்ற உருகிய ஐதராக்சைடு மற்றும் உப்புக் கலவைகளில் கரைகிறது.

பயன்கள் 
பொட்டாசியம் ஐதரைடு தண்ணீருடன் வினைபுரிந்து பொட்டாசியம் ஐதராக்சைடு மற்றும் ஐதரசன் வாயுவைக் கொடுக்கிறது.
 
KH + H2O → KOH + H2

சோடியம் ஐதரைடை விட பொட்டாசியம் ஐதரைடு வலிமையான காரமாக இருக்கிறது. குறிப்பிட்ட வகை கார்பனயில் சேர்மங்கள் மற்றும் அமீன்களில் புரோட்டான் நீக்கம் செய்து ஈனோலேட்டுகள் மற்றும் அமைடுகள் உருவாக்குவதில் பொட்டாசியம் ஐதரைடு பயன்படுத்தப்படுகிறது.

பாதுகாப்பு 
பொட்டாசியம் ஐதரைடு காற்றில் தீப்பற்றும் இயல்புடையது. அமிலங்களுடன் தீவிரமாக வினைபுரியக்கூடியது. ஆக்சிசன் உட்பட ஆக்சிசனேற்றிகளுடன் தொடர்பு கொள்ள நேர்ந்தாலேயே தீப்பற்றும் தன்மை கொண்டது.

மேற்கோள்கள் 

உலோக ஐதரைடுகள்
பொட்டாசியம் சேர்மங்கள்
காரங்கள்
பாறை உப்பு படிகக் கட்டமைப்பு
பொட்டாசியம் சல்பைடு

பொட்டாசியம் சல்பைடு (Potassium sulfide) என்பது K2S. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நிறமற்ற இத்திண்மம் அரிதாக கிடைக்கிறது. தண்ணீருடன் பொட்டாசியம் சல்பைடு வினைபுரிந்து பொட்டாசியம் ஐதரோசல்பைடு மற்றும் பொட்டாசியம் ஐதராக்சைடுகளை உருவாக்குகிறது. பொதுவாக பொட்டாசியம் சல்பைடு என்று அழைக்கப்பட்டாலும் இது ஒரு நீரற்ற திண்மம் அல்ல மேற்கண்ட இரண்டு சேர்மங்களின் கலவை ஆகும்.

அமைப்பு 
புளோரைட்டின் எதிர் அமைப்பை பொட்டாசியம் சல்பைடு பெற்றுள்ளது. அதாவது புளோரைட்டில் உள்ள நான்முக  (F−) தளங்களில் சிறிய பொட்டாசியம் (K+) அயனிகள் ஆக்ரமித்துள்ளன. பெரிய (S2−) மையங்கள் எட்டு ஒருங்கிணைவுத் தளங்களில் ஆக்ரமித்துள்ளன. Li2S, Na2S, மற்றும் Rb2S போன்ற சேர்மங்கள் பொட்டாசியம் சல்பைடு போலவே படிகமாகின்றன.

தயாரிப்பு மற்றும் வினைகள் 
K2SO4  உடன் கல்கரியைச் சேர்த்து சூடாக்குவதன் மூலமாக பொட்டாசியம் சல்பைடைத் தயாரிக்கலாம்.:

K2SO4  +  4 C  →  K2S  +  4 CO

நீரற்ற அமோனியாவில் பொட்டாசியத்துடன் கந்தகத்தைச் சேர்த்து வினைபுரியச் செய்வதன் மூலம் ஆய்வகங்களில் பொட்டாசியம் சல்பைடு தயாரிக்கப்படுகிறது.
 
சல்பைடு ஒர் உயர் காரமாகும். ஆதலால் பொட்டாசியம் சல்பைடு முழுமையாகவும் திரும்ப மீட்சியடையாமலும் நீராற்பகுப்பு அடைகிறது.

K2S  +  H2O  →  KOH  +  KSH
 
பல செயல்முறைகளுக்கு இவ்வினை முரணாகவும் தொடர்ச்சியற்றும் காணப்படுகிறது. SH− மற்றும் OH− அயனிகளின் கலவை S2− அயனிகளின் மூலமாகச் செயல்படுகிறது. மற்ற கார உலோகங்களின் சல்பைடுகளும் இவ்வாறே செயல்படுகின்றன என்பது கவனிக்கத்தக்கது ஆகும்.

வானவெடிகளில் பயன் 
தாழ்தர வெடிபொருள்கள் வெடிக்கும் பொழுது பொட்டாசியம் சல்பைடு உருவாகிறது. இவ்விடைநிலை சேர்மம் பட்டாசுத் தொழிலில் பல பயன்களை அளிக்கின்றது.

மேற்கோள்கள்

பொட்டாசியம் சேர்மங்கள்
சல்பைடுகள்
கனிம வேதியியல் சேர்மங்கள்
கந்தகச் சேர்மங்கள்‎
புளோரைட்டு படிகக் கட்டமைப்பு
பசார் செனி இலகுத் தொடருந்து நிலையம்

பசார் செனி நிலையம் அல்லது பசார் செனி எல்.ஆர்.டி. நிலையம் (ஆங்கிலம்: Pasar Seni station அல்லது Pasar Seni LRT station மலாய்: Stesen Pasar Seni அல்லது LRT Pasar Seni சீனம்: 中央艺术坊站) என்பது கோலாலம்பூரில் அமைந்துள்ள ஓர் இலகுத் தொடருந்து நிலையமாகும். 
 
பசார் செனி என்பது முன்பு கோலாலம்பூர் மத்தியச் சந்தை (Central Market) என்று அழைக்கப்பட்டது. பெட்டாலிங் சாலைக்கு (Petaling Street) மிக அருகில் இந்த நிலையம் உள்ளது. 1985-ஆம் ஆண்டு கோலாலம்பூர் மத்தியச் சந்தை புனரமைப்பு செய்யப்பட்டு பசார் செனி எனும் கைவினைப் பொருட்கள் விற்பனை மையமாக மாற்றப் பட்டது.

இதே இடத்தில் தான் பசார் செனி எல்ஆர்டி நிலையம் அமைக்கப்பட்டு உள்ளது. இந்த நிலையத்தை கிளானா ஜெயா வழித்தடம் (Kelana Jaya Line); காஜாங் வழித்தடம் (Kajang Line) ஆகிய இரு தடங்கள் இணைக்கின்றன.

பொது

கிளானா ஜெயா வழித்தடம் செப்டம்பர் 1, 1998இல் சுபாங் டெபோவிற்கும் பசார் செனி நிலையத்திற்கும் இடையே துவங்கப்பட்டது. இரண்டாம் கட்டமாக 1999இல் பசார் செனி நிலையத்திலிருந்து புத்ரா முனையத்திற்கு விரிவாக்கப்பட்டது. புத்ரா முனையம் தற்போது கோம்பாக் நிலையம் என அறியப்படுகின்றது. 

இந்த தொடருந்து நிலையத்திலிருந்து கோலாலம்பூர் தொடருந்து நிலையம் 400 மீட்டர் தொலைவில் நடைத்தொலைவில் அமைந்துள்ளது. இந்த நிலையத்தைச் சுற்றியுள்ள சாலைகளில் முதன்மையான பேருந்து முனையங்கள் அமைந்துள்ளன.

மேற்கோள்கள்

மேலும் காண்க
 கோலாலம்பூர் மாநகர மையம்
 கிளானா ஜெயா வழித்தடம்
 மலேசிய தொடருந்து போக்குவரத்து
 கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

வெளி இணைப்புகள்

மலேசியத் தொடருந்து நிலையங்கள்
கிளானா ஜெயா வழித்தடம்
இணைய உலகம்

இணைய உலகம் அல்லது பொருட்களின் இணையம் (Internet of Things, IoT) இயற்பொருட்களின் பிணைப்பாகும் அல்லது  "things" மின்னணுவியல், மென்பொருள், உணரிகள் மற்றும் இணைய அணுக்கம் பதிக்கப்பட்ட இயற்பொருட்களின்  இணையமாகும்.  இணைய உலகம் என்பது ஒரு கருத்தாக்கம். இந்த கருத்தாக்கத்தில், உலகிலுள்ள அனைத்து வகையான இயற்பொருட்கள் இணையத்துடன் இணைக்கப்பட்டிருக்கிறது. இந்த இணைய உலகத்தில், அனைத்து வகையான இயற்பொருட்கள், மனிதர்களிடையே தகவல் பரிமாரிக் கொள்ளப்படுகிறது .இவற்றின் மூலமாக தரவுகளைச் சேகரிக்கவும் பரிமாறிக் கொள்ளவும் இயலும். இணைய உலகம் வழியே பொருட்களை ஏற்கெனவே உள்ள இணையப் பிணைப்புகள் மூலம் தொலைவிலிருந்து உணரவும் கட்டுப்படுத்தவும்  இயலும். இதனூடாக இயல் உலகிற்கும் கணிமய அமைப்புகளுக்கும் இடையே நேரடி ஒருங்கிணைத்தலை ஏற்படுத்தும் வாய்ப்பு கிட்டியுள்ளது. இது திறன் மேம்பாட்டிற்கும் துல்லியத்திற்கும் பொருளியல் ஆதாரத்திற்கும் வழிவகுக்கும். ஒவ்வொரு பொருளையும் தனிப்பட்டு அடையாளப்படுத்தக் கூடியவகையில் பதிக்கப்படும் மின்னணுவமைப்பு இருக்கும்; இவை தற்போது செயற்பாட்டிலுள்ள இணையக் கட்டமைப்புடன் ஒழுங்குபடுத்தப்படும். 2020 ஆண்டுவாக்கில் 50 பில்லியன் பொருட்கள் இணைய உலகில் பங்கேற்கும் என அறிஞர்கள் மதிப்பிடுகின்றனர். சந்தையின் மதிப்பு 80 பில்லியன் டாலர்கள் என மதிப்பிடப்படுகிறது.

மேற்கோள்கள்

இணையம்
எடையூர்

எடையூர்  தமிழ்நாட்டில் திருவாரூர் மாவட்டம், திருத்துறைப்பூண்டி வட்டத்தைச் சேர்ந்த கிராமம். மேலும் முத்துப்பேட்டை ஊராட்சி ஒன்றியத்துக்குட்பட்ட ஊராட்சியுமாகும். பட்டுக்கோட்டை - நாகப்பட்டினம் பேருந்து பாதையில் திருத்துறைப்பூண்டி - முத்துப்பேட்டைச் சாலை நடுவே அமைந்துள்ளது. எடையூரிலிருந்து 13 கி.மீ. தொலைவில் முத்துப்பேட்டையும், 40 கி.மீ. தொலைவில் வேளாங்கண்ணியும், 54 கி.மீ. தொலைவில் திருவாரூரும் அமைந்துள்ளன. அம்மளூர், சிவராமன் நகர், சோத்திரியம், குமாரபுரம் போன்ற சிறு கிராமங்களை உள்ளடக்கிய பெரிய கிராமம்.

இக்கிராமத்தில் ஐந்தாயிரத்துக்கும் மேற்பட்ட மக்கள் வசித்து வருகின்றனர். 1,500-க்கும் மேற்பட்ட குடும்பங்களைக் கொண்டது. இங்கு, 2,000 பேர் தினந்தோறும் வேலைக்குச் செல்பவர்களாக இருக்கிறார்கள். இந்தக் கிராமத்தின் எழுத்தறிவு 82.30 சதவீதம்.

தொழில்
இங்குள்ள மக்கள் உழவுத் தொழிலை மேற்கொள்கின்றனர். கால்நடை வளர்த்தல், மட்பாண்டம் செய்தல், தச்சுத்தொழில் போன்ற தொழில்களை செய்வோரும் உள்ளனர்.

கோயில்கள்-மருத்துவமனைகள்
தொடக்கப்பள்ளி முதல் மேல்நிலைப் பள்ளி வரை இங்கு உள்ளது. இந்தக் கிராமத்தில் அருள்மிகு பொன்னவரத்தம்மன், வெங்கடாஜலபதி, விநாயகர் போன்ற கோயில்கள் உள்ளன.  இந்தக் கிராமத்தில் அரசு ஆரம்ப சுகாதார நிலையம் உள்ளது.  24 மணி நேரமும் இயங்கும் மகப்பேறு மருத்துவமனை  உள்ளது.

சுற்றுலா
இந்தக் கிராமத்திலிருந்து 4 கி.மீ. தொலைவில் உதயமார்த்தாண்டபுரம் பறவைகள் சரணாலயம் அமைந்துள்ளது.

மேற்கோள்கள்

வெளி இணைப்புகள்
Udhayamarthandapuram Bird Sanctuary, தமிழ்நாடு வனத்துறை

திருவாரூர் மாவட்டத்திலுள்ள கிராமங்கள்
முள்ளிவாய்க்கால் படுகொலைகள்

முள்ளிவாய்க்கால் படுகொலை (Mullivaikkal massacre)  என்பது இலங்கை நாட்டின், வட மாகாணத்தில் உள்ள முல்லைத்தீவு மாவட்டத்தின் கிழக்கே அமைந்த முள்ளிவாய்க்கால் என்ற கடற்கரை கிராமத்தில், ஈழப் போரின் இறுதிக் கட்டம் 2009ஆம் ஆண்டில் நிறைவுற்றது. இறுதிப் போரின் போது ஒன்றுமறியாத நாற்பதாயிரம் தமிழர்கள்,  சிங்கள இராணுவத்தால் படுகொலை செய்யப்பட்டனர்.
 இப்படுகொலை குறித்து ஐக்கிய நாடுளின் சபை தலைமையில் பன்னாட்டு விசாரணை நடத்த உள்ளது.

மேற்கோள்கள்

வெளி இணைப்புகள்
  முள்ளிவாய்க்கால் படுகொலை, 2009 - காணொளிக் காட்சி
 வடக்கு மாகாண சபையில் முள்ளிவாய்க்கால் அஞ்சலி

முல்லைத்தீவு மாவட்டம்
இலங்கை இராணுவத்தினரின் படுகொலைகள்
தூளி முடிச்சு

தூளி முடிச்சு அல்லது துணி முடிச்சு (Sheet bend) என்பது ஒரு வகை முடிச்சாகும். ஒரே பருமனில் உள்ள அல்லது வேறுபட்ட பருமனில் காணப்படும் கயிறுகளை இணைக்க இக்கட்டு உதவுகின்றது. இக்கட்டு வளையக்கட்டுடன் ஒத்ததாகும். இக்கட்டினை விரைவாகவும் இறுக்கமாகவும் கட்டலாம். இக்கட்டு நெசவாளியின் கட்டு எனவும் அழைக்கப்படுகின்றது. முற்காலத்தில் நெசவாளிகள் தமது நெசவுப்பேட்டையில் அதிகமாக இக்கட்டைப் பயன்படுத்தியதால் இவ்வாறு இக்கட்டு அழைக்கப்படுகின்றது. பாய் மரக் கயிறுகளைக் கட்டுவதற்காகவும் இக்கட்டு பயன்படுத்தப்படுகின்றது. இதனால் பெக்கட் கட்டு எனவும்  இக்கட்டு அழைக்கப்படுகின்றது. எளிமையான இந்த முடிச்சானது ஆஸ்லி புக் ஆஃப் நாட்ஸ் இல் முதன்மை முடிச்சுகளில் ஒன்றாகவும் குறிப்பிடப்பட்டுள்ளது.

இவற்றையும் பார்க்க

 முடிச்சு
 முடிச்சுக்களின் பட்டியல்
 வளையக்கட்டு

மேற்கோள்கள்
கங்கை செயல் திட்டம்

கங்கை செயல்திட்டம் (Ganga Action Plan GAP) என்பது கங்கை ஆற்றினைத் சுத்தப்படுத்துவதற்காக 1986 இல் அன்றைய பிரதமர் ராஜீவ் காந்தியால் கொண்டுவரப்பட்ட திட்டம். இத்திட்டத்தின்கீழ்  9017 மில்லியன் ரூபாய் செலவு செய்த பின்னரும்கூட கங்கையை மாசற்றதாக்க எடுத்துக்கொள்ளப்பட்ட முயற்கள் வெற்றியடையவில்லை. அதனால் மார்ச் 31, 2000 இல் இத்திட்டம் கைவிடப்பட்டது.

கங்கை நதி நீரினைத் தூய்மைப்படுத்தும் திட்டமாகப் பல கோடி ரூபாய் மதிப்பீட்டில் ஐநாவின் யு.என்.இ.பி துணையுடன் உருவானதாகும்.    

மாசுச் சுமையைக் குறைத்து, சுயபராமரிப்பின் கீழ் சாக்கடை நீர் சுத்திகரிப்பு நிலையங்களைத் தோற்றுவித்துக் கங்கை நீரின் தரத்தை மேம்படுத்துவதே இத்திட்டத்தின் முக்கிய நோக்கமாகும்.

செயற்திட்டம்
கங்கை செயல்திட்டம் இரண்டு கட்டங்களாக நிறைவேற்றப்பட்டன.

முதல் கட்டம் 
முதற்கட்டமாக கீழுள்ள எண்வகைப்பணிகள் மேற்கொள்ளப்பட்டன:
ஏற்கனவே உள்ள சாக்கடை நீர் சுத்திகரிப்பு நிலையங்களை புதுப்பித்தல்
சாக்கடை நீரைக் குறுக்கிட்டுத் தடுக்கும் சாதனங்கள் மற்றும் சாக்கடைக் குழாய்களை அமைத்தல்
ஏற்கனவே உள்ள முக்கிய சாக்கடை நீர்க் குழாய்களைப் புதுப்பித்தல்
கங்கை நதிக்குள் விடப்பட்ட எடுக்கப்படாத மனிதச் சடலங்கள் மற்றும் கால்நடைச் சடலங்களை நீர் வாழ் முதலைகளும் ஆமைகளும், உணவாக்கி  கொள்ளும் விதத்தில் உயிரியப் பாதுகாப்பு நடவடிக்கைகளை மேற்கொள்ளுதல்.
குறைந்த செலவில் அடிப்படை சுகாதார வசதிகளை ஏற்படுத்துதல்
குறுமணல் குவிப்பு, மணல் அரிப்பைத் தடுக்கும் விதமாக நதியோரங்களில் கட்டடங்கள் கட்டுதல், காடுகள் வளர்த்தல்
முறைப்படுத்தும் நிறுவனங்களுடன் இணைந்து முழுமையான ஒத்துழைப்பு நல்கி தொழிலக மாசினை கட்டுப்படுத்துதல்
குறிப்பிட்ட கால இடைவெளிகளில் நதிநீரின் தரத்தினை மதிப்பீடு செய்தல்

இரண்டாவது கட்டம்
இரண்டாவது கட்டம் நால்வகை செயல்பாடுகள் கொண்டது.
UASB ( Upflow Anacrobic Sludge Blanket) தொழில்நுட்ப உதவியுடன் சாக்கடை நீரைச் சுத்திகரித்தல்.
யமுனை, கோமதி, தாமோதர் போன்ற கங்கை நதியின் மூன்று துணை நதிகளைத் தூய்மைப்படுத்துதல்
முதல் கட்டத்தில் நிறைவுபெறாத திட்டங்களைப் பூர்த்தி செய்தல்.
நதி நீர்த் தரச் சோதனை நிலையங்களை ஏற்படுத்துதல்.

ஒதுக்கீடு செய்யப்பட்ட தொகை
முதல் கட்டத்தினைச் செயற்படுத்துவதற்கு ரூ 342.49 கோடி ஒதுக்கீடு செய்யப்பட்டது. திட்டமிடப்பட்ட 261 திட்டங்களில் 237 மட்டுமே முழுமை செய்யப்பட்டன. எனினும் இத்திட்டம் தோல்வி தழுவியது. 

இத்திட்டத்தினால் கங்கை நதித் தூய்மையோ சாக்கடைக் கலப்புக் குறைப்போ நிகழவில்லை. செலவழித்ததும் பலன் இல்லை என்பதால் இரண்டாம் கட்டத்திற்கு ஒதுக்கீடு செய்யப்பட்ட ரூ 421 கோடியை வழங்க உச்ச நீதிமன்றத்தால் தடை விதிக்கப்பட்டது. 

தோல்விக்கு காரணம்: நேர்மையற்ற அதிகாரிகள், மாநில அரசுகளின் பொறுப்பற்ற தன்மை, மின் சக்தி விநியோகத்தில் ஒழுங்கற்ற தன்மை, நாளும் பெருகும் சாக்கடை நீர் வரத்து முதலிய காரணங்களால் இத்திட்டம் தோல்வியடைந்தது.

மேற்கோள்கள்

வெளியிணைப்புகள்
GANGA ACTION PLAN, மத்தியப் பிரதேச மாசுக் கட்டுப்பாடு வாரியம்
Ganga Action Plan-A critical analysis
http://www.ibaradio.org/India/ganga/radio/radio2/sd3.htm
  REPORT ON UTILISATION OF FUNDS AND ASSETS CREATED THROUGH GANGA ACTION PLAN IN STATES UNDER GAP, A Report Prepared for the Supreme Court by Environment & Forests Division and Water Resources Division Planning Commission Government of India May, 2009

இந்திய அரசுத் திட்டங்கள்
குளோரின் அசைடு

குளோரின் அசைடு (Chlorine azide) என்பது ClN3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். 1908 ஆம் ஆண்டில் பிரைடெரிக் ராசுசிக் என்ற செருமன் நாட்டைச் சேர்ந்த வேதியியலாளர் இதனைக் கண்டறிந்தார்.  நிலைப்புத் தன்மையற்ற சேர்மம் என்பதற்கு பெயர்போன சேர்மம் அடர்த்தியான குளோரின் அசைடு ஆகும். எந்த வெப்பநிலையிலும் தன்னிச்சையாக வெடிக்கும் தன்மை இதற்கு உண்டு.

தயாரிப்பு 
வெள்ளி அசைடின் மீது குளோரின் வாயுவைச் செலுத்துவதால் அல்லது சோடியம் ஐப்போகுளோரைட்டு மற்றும் சோடியம் அசைடு கலந்த கரைசலில் அசிட்டிக் அமிலத்தைச் சேர்த்து குளோரின் அசைடு தயாரிக்கப்படுகிறது.

அமோனியாவுடன் சேர்க்கப்படும் பொழுது ஒன்று அல்லது பல வாய்ப்புள்ள மூன்று அசைனமீன்களில், NH2N3, NH(N3)2, மற்றும் N(N3)3 ஒன்றாக உருவாகலாம் என்று கருதப்படுகிறது.

வெடிக்கும் தன்மை 
குளோரின் அசைடு அதிக உணர்திறன் மிக்கச் சேர்மம் ஆகும். எனவே இது எளிமையாக வெடிக்கும் தன்மை கொண்டுள்ளது. சிலசமயங்களில் ஏற்ற தூண்டுதல் ஏதுமின்றியும் வெடிக்க நேரிடலாம். எனவே இதை வணிகரீதியாக உபயோகப்படுத்துவதில் சிக்கல் ஏற்படுவதால் முதலில் கரைசலாக நீர்த்துப் போகச் செய்த பின்னரே பயன்படுத்த இயலும். 1,3- பியூட்டா டையீன், ஈத்தேன், எத்தீன்,  மீத்தேன், புரொப்பேன், பாசுபரசு, வெள்ளி அசைடு, சோடியம் முதலியனவற்றுடன் வினைபுரியும் போது குளோரின் அசைடு வெடிக்கும் இயல்புடனேயே வினைப்படுகிறது. அமிலங்களுடன் வினைபுரிய நேர்ந்தால் குளோரின் அசைடு சிதைவடைந்து நச்சு மற்றும் அரிக்கும் தன்மையுள்ள வாயுவான ஐதரசன் குளோரைடு வாயுவை வெளியிடுகிறது.

இடப்பெயர்ச்சி முறைப்படுத்தல் 
குளோரின் அசைடை கப்பல் போக்குவரத்து மூலம் கொண்டு செல்வதை அமெரிக்க போக்குவரத்துத் துறை கட்டுப்படுத்துகிறது.

மேற்கோள்கள்

புற இணைப்புகள்

அசிடோ சேர்மங்கள்
வெடிக்கும் வேதிப்பொருட்கள்
கனிம வேதியியல் சேர்மங்கள்
வளையக்கட்டு

வளையக்கட்டு (Bowline) என்பது  ஒரு வகை முடிச்சாகும். இம்முடிச்சு நழுவாத ஒரு வளையத்தினைக் கொண்டதாக அமைகின்றது.
இம்முடிச்சினை இலகுவாக இறுக்கவும் தளர்த்தவும் முடியும். இம்முடிச்சு மிகவும் பயனுள்ளதாக அமைவதனால் முடிச்சுக்களின் அரசனாக 
வர்ணிக்கப்படுகின்றது. கடல் வழிகளில் பயன்படுத்தப்படும் முளைத்தும்புக் குழைச்சு, படி முடிச்சு போன்றவற்றிற்கு இம்முடிச்சே அடிப்படையாக அமைகின்றது.

வெளி இணைப்புகள்
 Video of the Lightning Method
 Mark Gommers: An Analysis of Bowlines In-depth review of the bowline and its variants.
 YouTube animation of a Bowline knot

முடிச்சுகள்
நைட்ரோசிலசைடு

நைட்ரோசிலசைடு (Nitrosylazide) என்பது N4O, என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். இது சிறிதும் நிலைப்புத் தன்மையற்ற நைட்ரசன் ஆக்சைடு வகைச் சேர்மமாகும். தாழ் வெப்பநிலையில் சோடியம் அசைடையும் நைட்ரோசில் குளோரைடையும் சேர்த்து சூடாக்கும் தொகுப்பு வினை மூலமாக நைட்ரோசிலசைடு தயாரிக்க முடியும்.

−50 0செ வெப்பநிலைக்குக் கீழ் நைட்ரோசிலசைடு வெளிர் மஞ்சள் நிறத் திண்மமாக உருவாகிறது. வெப்பநிலை இதைவிட அதிகரிக்கும் போது மூலக்கூறு நைட்ரசன் மற்றும்  நைட்ரசாக்சைடாகச் சிதைவடைகிறது.

மேற்கோள்கள் 

Cotton, F. Albert; & Geoffrey Wilkinson.  Advanced Inorganic Chemistry.  6th ed.  New York: John Wiley & Sons, 1999.     Text located on p. 331.

அசிடோ சேர்மங்கள்
நைட்ரோசில் சேர்மங்கள்
நைட்ரசன் ஆக்சைடுகள்
மும்மெத்தில்சிலில் அசைடு

மும்மெத்தில்சிலில் அசைடு (Trimethylsilyl azide) என்பது (CH3)3SiN3) என்ற மூலக்கூற்று வாய்ப்பாடு கொண்ட வேதிச் சேர்மம் ஆகும். கரிம வேதியியலில் இது ஒரு வினைப்பொருளாகப் பயன்படுத்தப்படுகிறது.

தயாரிப்பு 

வணிகரீதியாகவும் மும்மெத்தில்சிலில் அசைடு விற்பனைக்குக் கிடைக்கிறது. மும்மெத்தில்சிலில் குளோரைடுடன் சோடியம் அசைடு சேர்த்து வினைப்படுத்துவதால் இதைத் தயாரிக்கலாம்.:

 TMSCl + NaN3 → TMSN3 + NaCl (TMS = (CH3)3Si)

பயன்கள் 

ஐதரசோயிக் அமிலத்திற்கு மாற்றாக மும்மெத்தில்சிலில் அசைடு பலவினைகளில் பயன்படுத்தப்படுகிறது. சுற்றுப்புறத்தில் உள்ள ஈரப்பதத்தில் நீராற்பகுத்தலுக்கு உட்பட்டு ஐதரசோயிக் அமிலமாக மாறிவிடுகிறது என்பதால் மும்மெத்தில்சிலில் அசைடை ஈரம்படாமல் சேமித்து வைக்கவேண்டும். ஆசெல்தம்வீர் மொத்தத் தொகுப்புவினையில் இதைப் பயன்படுத்துகிறார்கள்.

பாதுகாப்பு 

ஈரப்பதம், வலிமையான ஆக்சிசனேற்றிகள், வலிமையான அமிலங்கள் ஆகியனவற்றுடன் மும்மெத்தில்சிலில் அசைடு ஒவ்வாமைத் தன்மையுடன் காணப்படுகிறது என்பதைக் கவனத்தில் கொள்ள வேண்டும்.

மேற்கோள்கள் 

அசிடோ சேர்மங்கள்
கரிமசிலிக்கன் சேர்மங்கள்
சிலேன்கள்
கரிம வேதியியல் வினையாக்கிகள்
மும்மெத்தில்சிலில் சேர்மங்கள்
கோழி கூவுது (1982 திரைப்படம்)

கோழி கூவுது (Kozhi Koovuthu) 1982ஆம் ஆண்டில் கங்கை அமரன் இயக்கத்தில் வெளியான ஒரு இந்தியத் தமிழ்த் திரைப்படமாகும். பி. எஸ். நிவாஸ் ஒளிப்பதிவும், பி. லெனின் படத்தொகுப்பும் செய்த இத்திரைப்படத்திற்கு இளையராஜா இசையமைத்திருந்தார். இப்படத்தில் பிரபு, சுரேஷ், சில்க் ஸ்மிதா, விஜி ஆகியோர் முக்கியக் கதாபாத்திரங்களில் நடித்திருந்தனர். இத்திரைப்படம், வீரபத்ருடு என தெலுங்கில் மறுஆக்கம் செய்யப்பட்டது.

நடிகர்கள்

தயாரிப்பு 
கோழி கூவுது திரைப்படம் கங்கை அமரனின் இயக்குநர் அறிமுகத் திரைப்படமாகும். இளையராஜா இத்திரைப்படத்தின் படத்தின் பெயரை பரிந்துரைத்தார். இத்திரைப்படம் நடிகை விஜியின் முதல் திரைப்படமாகும். இத்திரைப்படத்திற்கு பி. லெனின் படத்தொகுப்பு செய்தார்.

இசை 
இத்திரைப்படத்திற்கு இளையராஜா இசையமைத்திருந்தார். "ஏதோ மோகம் ஏதோ தாகம் பாடல் நாயகி இராகத்தைச் சேர்ந்தது. பூவே இளைய பூவே..பாடல்  தீரசங்கராபரணம் இராகத்தைச் சேர்ந்தது.

சாமுவேல் கிரூப் பாடிய ஒரே திரைபடப்பாடல் அண்ணே அண்ணே பாடலாகும்.

மேற்கோள்கள்

வெளி இணைப்புகள்

1982 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
அறிமுக இயக்குநர் திரைப்படங்கள்
கங்கை அமரன் இயக்கிய திரைப்படங்கள்
பிரபு நடித்த திரைப்படங்கள்
சில்க் ஸ்மிதா நடித்த திரைப்படங்கள்
குமரிமுத்து நடித்த திரைப்படங்கள்
தௌமியர்

தௌமியர், பாண்டவர்களின் புரோகிதர் ஆவார். குந்தி மற்றும் பாண்டவர்கள் அரக்கு மாளிகையிலிருந்து தப்பி பாஞ்சாலத்திற்கு செல்லும் வழியில், ஒரு கந்தர்வனின் அறிவுரையின்படி, தௌமியரை தங்களது புரோகிதராக வைத்துக் கொண்டனர். பின் தௌமியருடன் திரௌபதியின் சுயம்வரம் நிகழ்ச்சிக்கு பாஞ்சால அரசவைக்குச் சென்றனர். 

துரியோதனனுடன் சூதாட்டத்தில் நாட்டை இழந்த பாண்டவர், தௌமியருடன் 12 ஆண்டுகள் காடுறை வாழ்வின் போது  பாண்டவர்களுடன் தங்கினார்.இவரே  சூரிய பகவானிடமிருந்து அட்சயப் பாத்திரம் பெற தருமனுக்கு மந்திரங்களை உபதேசித்தவர். 

விராட பருவத்தில் ஒரு ஆண்டு தலைமறைவு வாழ்க்கையை விராடனின் அரண்மனையில் கழிக்கும் போது எவ்வாறு நடந்து கொள்ளவேண்டும் என பாண்டவர்களுக்கு அறிவுரை வழங்கி, பின் துருபதன் நாடான பாஞ்சாலத்தில் சென்று தங்கினார். 

உத்தியோகப் பருவத்தில், சூதாட்ட விதிப்படி 12 ஆண்டு வன வாழ்வும், ஒராண்டு தலைமறைவு வாழ்வும் முடித்த பாண்டவர்களுகளுக்கு உரிய  நாடு கோரி, அத்தினாபுரம் சென்று திருதராஷ்டிரனை சந்திக்க தூது சென்றார்.

மேற்கோள்கள்

மகாபாரதக் கதை மாந்தர்கள்
கபாலி

கபாலி (Kabali) 2016 ஆம் ஆண்டு வெளிவந்த ஓர் இந்தியத் தமிழ்த் திரைப்படம் ஆகும். இத்திரைப்படத்தை பா. இரஞ்சித் இயக்கினார். இத்திரைப்படத்தில் ரஜினிகாந்த் முதன்மைக் கதாப்பாத்திரமாக நடித்தார். இவருடன் ராதிகா ஆப்தே, கிசோர் குமார், தாய்வான் நடிகர் வின்சுடன் சாவோ, ராதிகா ஆப்தே, தன்சிகா, அட்டகத்தி தினேஷ், கலையரசன், ஜான் விஜய் மற்றும் பலர் நடித்தனர். 21 ஆகத்து 2015 இல் சென்னையில் அமைந்துள்ள ஏவிஎம் கலையகத்தில் படப்பிடிப்பு தொடங்கியது. மேலும் இத்திரைப்படத்தின் படப்பிடிப்பு மலேசியா, ஹொங் கொங் போன்ற நாடுகளிலும் பாங்கொக் நகரிலும் நடைபெற்றது. கபாலி இந்தியாவில் மட்டும் 3200 திரையரங்குகளில் 2016 சூலை 22 அன்று வெளியிடப்பட்டது. இவற்றில் தென்னிந்தியாவில் 2200 அரங்குகளில் திரையிடப்பட்டது. உலக அளவில் அதிக வசூலான இந்தியத் திரைப்படம் என்ற சாதனையைப் பெற்றது.

நடிப்பு 
ரஜினிகாந்த் - (கபாலீஸ்வரன்)
ராதிகா ஆப்தே (குமுதவல்லி)
கிசோர் குமார் (வீரசேகரன்)
கலையரசன்
அட்டகத்தி தினேஷ் (ஜீவா)
தன்சிகா (யோகி)
அரி கிருஷ்ணன் (புலி)

கதைக்களம் 
இப்படத்தின் கதைக்களம் மலேசியாவில் உள்ள ஒரு தாதாவின் கதையாக அமைந்துள்ளது. தன்சிகா தாய்லாந்தில் உள்ள ஒரு தாதாவாகவும்  ரசினிகாந்தின் மகளாகவும் நடித்துள்ளார். ராதிகா ஆப்தே தோட்டத் தொழிலாளி குமுதவல்லியாக நடித்துள்ளார். இவர்தான் கபாலியின் மனைவி.

இசை 
இசை: சந்தோஷ்  நாரயணன். இசை வெளியீடு ஜூன் 12, 2016 என்று திட்டமிடப்பட்டது. ஆனால் அதற்கு முந்தைய நாள் (ஜூன் 11,2016) இணையதளத்தில் வெளியிடப்பட்டதால், அன்று மாலையே அதிகாரப்பூர்வமாக இசை வெளியீடப்பட்டது.

மாய நதி, வீர துறந்தரா பாடல்களை உமாதேவி எழுதியுள்ளார்.

1. உலகம் ஒருவனுக்கா-([ரோஷன் ஜாம்ராக், அனந்து, கானா பாலா, அனந்து, சந்தோஷ் நாராயணன், கானா பாலா, ரோஷன் ஜாம்ராக்])

2. வீரத் துரந்தரா-([ லாரன்ஸ் ஆர், ரோஷன் ஜாம்ராக், பிரதீப் குமார், கானா பாலா)]

3. வானம் பார்த்தேன்-([ பிரதீப் குமார்])

4.மாயா நதி-([ பிரதீப் குமார், ஸ்வேதா மோகன், அனந்து)]

5. நெருப்பு டா-( [அருண்ராஜா காமராஜ்])

மேற்கோள்கள் 

இந்தியத் தமிழ்த் திரைப்படங்கள்
2016 தமிழ்த் திரைப்படங்கள்
பா. இரஞ்சித் இயக்கிய திரைப்படங்கள்
ரசினிகாந்து நடித்துள்ள திரைப்படங்கள்
மதராசு பணம்

1815க்கு முன்னதாக சென்னை மாகாணத்தில் பயன்படுத்தப்பட்டு வந்த நாணயம் பணம் (fanam) ஆகும். இது இந்திய ரூபாயுடன் புழக்கத்தில் இருந்தது. பணம் சிறு வெள்ளி நாணயமாக இருந்தது; இது 80 செப்புக் காசுகளாக பிரிக்கப்பட்டிருந்தது. 42 பணம் மதிப்பிற்கு தங்க பகோடா நாணயமும் இருந்தது. இந்திய ரூபாயின் மதிப்பு 12 பணமாக இருந்தது.  1815க்குப் பிறகு ரூபாயின் நாணயங்களே பதிப்பிக்கப்பட்டன.

மாற்றுகை பட்டியல்

திருவிதாங்கூர் சமத்தானத்திலும் பணம் வெளியிடப்பட்டது. இது திரிவிதாங்கூர் ரூபாய்க்கு  1/7 மதிப்புடையதாக இருந்தது.  டானிசிய இந்தியாவிலும்  பனோ எனப்பட்ட நாணயம் வழக்கிலிருந்தது;இதன் மதிப்பு டானிய இந்திய ரூபாயின் 1/8 ஆக இருந்தது. பிரெஞ்சு இந்தியாவில் பனோன் எனப்பட்ட நாணயம் பிரெஞ்சு இந்திய ரூபாயின் 1/8 மதிப்பாக இருந்தது.

மேற்கோள்கள்

இந்திய வரலாற்றில் நாணயங்கள்
இந்திய நாணயங்கள்
சென்னை மாகாணம்
தமிழ்நாட்டுப் பொருளாதார வரலாறு
2015 ஹஜ் கூட்ட நெரிசல் விபத்து

2015 ஹஜ் கூட்ட நெரிசல் விபத்து (2015 Mina stampede) 24 செப்டம்பர் 2015 அன்று, சவூதி அரேபியாவின் மக்கா மாகாணத்தில் உள்ள மினா எனுமிடத்தில் வருடாந்திர ஹஜ் யாத்திரையின்போது, ​​2,000 க்கும் மேற்பட்ட நபர்கள் இறந்த நிகழ்வைக் குறிக்கிறது. அவர்களில் பலர் மூச்சுத்திணறல் காரணமாகவோ அல்லது நசுக்கப்பட்டதன் காரணமாகவோ இறந்தனர். இது வரலாற்றில் மிக மோசமான ஹஜ் பேரழிவாக அமைந்தது. அமெரிக்க செய்தி நிறுவனமான அசோசியேட்டட் பிரெசு 2411 பேர் இறந்ததாக 10 திசம்பர் 2015 அன்று அறிவித்தது. அதே சமயம் ஏஜென்ஸி பிரான்ஸ்-பிரஸ் என்ற பத்திரிக்கை 2,236 பேர் இறந்ததாக 27 நவம்பர் 2015 அறிவித்தது. ஆனாலும் பாதிக்கப்பட்ட நாடுகள் வெளியிட்ட அறிக்கைகளின்படி குறைந்தது 2,431 உயிர்கள் பலியாகியுள்ளன. சவூதி அரேபியாவின் அரசாங்கம் இரண்டு நாட்களுக்குப் பிறகு 769 பேர் இறந்து போனதாகவும் 934 பேர் காயமடைந்ததாகவும் அதிகாரப்பூர்வமாக அறிவித்தது. இந்த புள்ளிவிவரங்கள் அடுத்த ஆண்டு ஹஜ் யாத்திரையின்வரை அதிகாரப்பூர்வமாக இருந்தன. மேலும் அவை புதுப்பிக்கப்படவில்லை. அதிக எண்ணிக்கையிலான பாதிக்கப்பட்டவர்கள் ஈரானைச் சேர்ந்தவர்கள். அதைத் தொடர்ந்து மாலி மற்றும் நைஜீரியா ஆகிய நாட்டைச் சேர்ந்தவர்களாக இருந்தனர்.

விபத்து விவரம்
சவூதி பொதுமக்கள் பாதுகாப்பு இயக்ககம் வெளியிட்ட தகவலின்படி, உள்ளூர் நேரம் 9 மணியளவில் (06:00 UTC) 203, 204 எனும் தெருக்கள் சந்திக்கும் சந்திப்பில் இந்த விபத்து நடந்தது. பேரழிவிற்கான காரணம் இன்னும் சர்ச்சையில் உள்ளது. தூண்களை நோக்கிச் சென்ற புனிதப் பயணிகளின் எண்ணிக்கை திடீரென அதிகரித்ததன் காரணமாக பெருமளவில் கூட்ட நெரிசல் ஏற்பட்டது. மினா பேரழிவு பிராந்திய போட்டியாளர்களான சவுதி அரேபியா மற்றும் ஈரான் இடையே பதட்டங்களைத் தூண்டியது. சம்பவம் நடந்த நாளில் நடைபெற்ற செய்தியாளர் கூட்டத்தில், சவுதி உள்துறை அமைச்சக செய்தித் தொடர்பாளர் மன்சூர் அல்-துர்கி இந்த சம்பவம் தொடர்பான பெரும்பாலான பிரச்சினைகளுக்கு தீர்வு காண முயன்றார். விசாரணை நடந்து வருவதாகவும், கூட்ட நெரிசலுக்கான சரியான காரணம் இன்னும் கண்டறியப்படவில்லை என்றும் அவர் கூறினார்.

பாதிப்பு விவரம்

இதனையும் காண்க 
 மெக்கா பாரந்தூக்கி விபத்து

குறிப்புகள்

மேற்கோள்கள்

வெளி இணைப்புகள் 

 Dead end 204 – Press TV documentary
 

2015 விபத்துகள்
சவூதி அரேபியாவில் கூட்ட நெரிசல் விபத்துகள்
கோழி கூவுது (2012 திரைப்படம்)

கோழி கூவுது 2012ஆம் ஆண்டில் கே. ரஞ்சித் இயக்கத்தில் வெளியான ஒரு இந்தியத் தமிழ்த் திரைப்படமாகும். அசோக், சிஜா ரோஸ், போஸ் வெங்கட், ரோகிணி ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு ஈ. எஸ். ராம்ராஜ் இசையமைத்திருந்தார். இத்திரைப்படம் 2012 திசம்பர் 28 அன்று வெளியானது.

நடிகர்கள்

பாடல்கள் 
இத்திரைப்படத்திற்கு ஈ. எஸ். இராம்ராஜ் இசையமைத்திருந்தார்.

மேற்கோள்கள்

வெளி இணைப்புகள் 
 
Tamiltvshows.net
Gallery.oneindia.in

2012 தமிழ்த் திரைப்படங்கள்
இந்தியத் தமிழ்த் திரைப்படங்கள்
F

F (எவ்வு) என்பது புதிய ஆங்கில நெடுங்கணக்கிலும் சீர்தரத்துக்கான அனைத்துலக நிறுவன அடிப்படை இலத்தீன் நெடுங்கணக்கிலும் ஆறாவது எழுத்து ஆகும். பதினறும எண் முறைமையில் F என்பது 15ஐக் குறிக்கும்.

கணிதத்திலும் அறிவியலிலும் 

இயற்கணிதத்தில், சார்பைக் குறிக்க f பயன்படுத்தப்படுகின்றது.

இயற்பியலில், விசையைக் குறிக்க F பயன்படுத்தப்படுகின்றது. கொள்ளளவத்தின் அலகான பரட்டின் குறியீடும் F ஆகும். வெப்பநிலையின் அலகான பரனைற்றின் குறியீடு °F ஆகும்.

வேதியியலில், புளோரினின் வேதிக் குறியீடு F ஆகும்.

தொடர்புடைய எழுத்துகளும் ஒத்த வரியுருக்களும் 

 : கொக்கியுடனான இலத்தீன் எழுத்து F
 : கிரேக்க எழுத்து தைகாமா
₣ : பிரான்சியப் பிராங்கு

மேற்கோள்கள்

வெளியிணைப்புகள் 

இலத்தீன்
பிகாஜி காமா

பிகாஜி ருஸ்தம் காமா (Bhikaiji Rusto Cama) (24 செப்டம்பர் 1861 - 13 ஆகத்து 1936),  மும்பை மாகானத்தில் செல்வாக்கு மிக்க பார்சி  குடும்பத்தில் பிறந்த இந்திய விடுதலைப் போராட்ட வீராங்கனை ஆவார். பிறர்க்கென உழைக்கும் கோட்பாட்டினை உடையவர். இந்திய விடுதலை போராட்டதற்கு உதவியாக ஜெர்மனி, பிரான்சு போன்ற நாடுகளுக்கு சென்று ஆதரவு திரட்டியவர். மேடம் பிகாஜி 3 ஆகத்து 1885ல், வழக்கறிஞர் ருஸ்தம் கே. ஆர். காமாவை மணந்தார். உடல்நிலையை சீர்படுத்த 1902இல் இலண்டனுக்கு சென்றார். இலண்டனில் பல இந்திய தலைவர்களை சந்தித்தார். அங்கிருந்தபடியே இந்திய விடுதலைப் புரட்சியாளர்களுக்கு உதவினார் .

இந்திய கொடியை வெளிநாட்டு மண்ணில் முதல் முதலில், 22ஆம் நாள் அகஸ்டு 1907ல் ஜெர்மனியில் ஏற்றினார்.

இந்தியாவிற்கு புதிய கொடியை அறிமுகம் செய்தல்

விடுதலை அடையப் போகும் இந்தியாவிற்கென்று புதிய கொடியை உருவாக்கினார் மேடம் காமா. மேலே, பச்சை வண்ணப் பட்டையில், இந்திய மாநிலங்களை குறிக்கும் வகையில் எட்டு மலர்ந்த தாமரைகள் பொறிக்கப்பட்டிருந்தன. நடுவில் மஞ்சள் நிற பட்டையில், வந்தே மாதரம் என, தேவநாகரி வரி வடிவில், எழுதப்பட்டிருந்தது. அடியில், சிவப்பு நிறப் பட்டையில், இந்து - முஸ்லிம் ஒற்றுமையை வலியுறுத்தும், பிறை சந்திரனும், சூரியனும் இடம் பெற்றிருந்தன.  இக்கொடி இன்றும் பூனாவில் உள்ள மராத்தா பொது நூலகத்தில் பொதுமக்கள் பார்வைக்கு வைக்கப்பட்டுள்ளது. மேடம் காமா, இந்திய மண்ணில் 13 ஆகத்து 1936இல் உயிர்நீத்தார்.

பிகாஜி ருஸ்தம் காமாவின் நினைவை பாராட்டு விதமாக இந்திய அரசின் அஞ்சல் துறை அவரது உருவம் தாங்கிய அஞ்சல் தலையை 26 சனவரி 1962இல் வெளியிட்டது.

மேற்கோள்கள்

வெளி இணைப்புகள்
  Bhikaiji Rustom Cama காணொளி காட்சி

பார்சி மக்கள்
இந்திய விடுதலைப் போராட்ட வீராங்கனைகள்
இந்திய அரசியல்வாதிகள்
இந்திய விடுதலைப் போராட்ட வீரர்கள்
1861 பிறப்புகள்
1936 இறப்புகள்
மணற்காட்டுத் தேவி கோவில்

மணற்காட்டுத் தேவி கோவில் கேரளாவின் ஆலப்புழா மாவட்டத்தில் ஹரிப்பாடின் அருகே அமைந்துள்ள பள்ளிப்பாடு ஊரிலுள்ள பகவதி ஆலயம் ஆகும். தெற்குமுறி, கோட்டைக்ககம், நடுவட்டம், தெற்கக்கரை கிழக்கு என்ற நான்கு பிரிவுகளாக ஆலயம் அமைந்துள்ளது.

உப தேவதைகள்
இங்குள்ள பல தெய்வங்களிற் சில:

 இயக்கி
 நாகராசன்
 முகுர்த்தி
 ராக்கதர்
 வலியச்சன் (குஞ்சிகுட்டிப்பிள்ளை சர்வாதிகாரியக்கார்)

விழாக்கள்

பறையெடுப்பு 
மகர மாதப் பரணி விண்மீனன்று, மணற்காட்டுப் பகவதி, ஊர்வலமாகச் செல்லும், பறையெடுப்பு விழா புகழபெற்றது. செண்டை முதலான வாத்தியங்கள் இதன்போது இசைக்கப்படும்.

காட்சியகம்

அடிக்குறிப்புகள்

வெளி இணைப்புகள் 
ஆலய வலைத்தளம் 
முகநூல் பக்கம்

ஆலப்புழை மாவட்டத்திலுள்ள பகவதி அம்மன் கோயில்கள்
இந்திய தேசிய காங்கிரஸ் கட்சி தலைவர்கள் பட்டியல்

இந்திய தேசிய காங்கிரஸ் கட்சி தலைவர்கள் பட்டியல், இந்திய விடுதலைக்காக, 1885ஆம் இந்திய தேசிய காங்கிரஸ் கட்சி தோற்றுவிக்கப்பட்டது. 1885 முதல் காங்கிரஸ் கட்சியின் தேசிய தலைவர்களின் பட்டியல்;

இந்திய விடுதலைக்கு முன்
 உமேஷ் சந்திர பானர்ஜி 1885 & 1892
 தாதாபாய் நௌரோஜி  1886, 1893 & 1906
 வில்லியம் வெட்டர்பர்ன் 1893–1900
 பத்ருதீன் தியாப்ஜி 1887 
 ஜார்ஜ் யூல் 1887 - 1888 
 பெரோசா மேத்தா 1890 
 பனப்பாக்கம் அனந்தாச்சார்லு
 ஆல்பிரட் வெப்  1894 -
 சுரேந்திரநாத் பானர்ஜி 1895
 ரஹமத்துல்லாஹ் முஹம்மது சயானி 1896
 சி. சங்கரன் நாயர் 1897 
 ஆனந்த மோகன் போஸ் 1898
 ரமேஷ் சந்தர் தத்  1899
 என். ஜி. சந்தவர்கர் 1900
 தின்ஷா எடுல்ஜி வாட்சா 1901
 சுரேந்திரநாத் பானர்ஜி 1902
 லால்மோகன் கோஷ் 1903
 ஹென்றி ஜான் ஸ்டெட்மென் காட்டன் 1904
 கோபால கிருஷ்ண கோகலே 1905
 தாதாபாய் நௌரோஜி 1906
 ராஷ்பிகாரி போஸ் (1907–1908)
 மதன் மோகன் மாளவியா 1909–1910 
 வில்லியம் வெட்டர்பன்
 பிசன் நாராயணன் தர் 1911
 இரகுநாத் நரசிங்க முதோல்கர்  1912 - 1913
 நவாப் சையத் முகமது பகதூர் 1913 - 1914
 புபேந்திர நாத் போஸ் 1914 - 1915
 சத்தியேந்திர பிரசன்ன சின்கா  1915 - 1916
 அன்னி பெசண்ட் 1917-1918
 மதன் மோகன் மாளவியா 1918-1919
 சையத் ஹசன் இமாம் 1919 - 1920
 மோதிலால் நேரு 1920 - 1921 
 லாலா லஜபதி ராய் 1920
 சேலம் சி. விஜயராகாவாச்சாரியார் 1920
 ஹக்கீம் அஜ்மல் கான் 1921-
 சித்தரஞ்சன் தாஸ் 1922
 முஹம்மது அலி ஜவ்ஹர் 1923
 அபுல் கலாம் ஆசாத் 1923
 மகாத்மா காந்தி 1924
 சரோஜினி நாயுடு 1925
 எஸ். ஸ்ரீனிவாச ஐயங்கார் 1926
 முக்தார் அகமது அன்சாரி 1927
 மோதிலால் நேரு 1928
 ஜவகர்லால் நேரு 1929-1930
 வல்லபாய் படேல் 1931
 மதன் மோகன் மாளவியா (1932–1933)
 நெல்லி சென்குப்தா 1933 - 1934
 இராசேந்திர பிரசாத் (1934–1935)
 ஜவகர்லால் நேரு (1936–1937)
 சுபாஷ் சந்திர போஸ்  (1938–1939)
 அபுல் கலாம் ஆசாத் (1940–1946)

இந்திய விடுதலைக்குப் பின்
 ஆச்சார்ய கிருபளானி (1947–1948) 
 பட்டாபி சீதாராமய்யா (1948–1949)
 புருசோத்தம் தாஸ் டாண்டன் (1950) 
 ஜவகர்லால் நேரு (1951–1954)
 யு. என். தேபர் (1955–1959)
 இந்திரா காந்தி (1959–1960) 
 நீலம் சஞ்சீவ ரெட்டி (1960–1963)
 கே. காமராஜ் (1964–1967)
 நிஜலிங்கப்பா (1968–1969)
 ஜெகசீவன்ராம் (1970–1971)
 சங்கர் தயாள் சர்மா (1972–1974)
 தேவ்காந்த் பரூவா (1975–1977)
 இந்திரா காந்தி (1978–1984)
 ராஜீவ் காந்தி (1985–1991) 
 பி. வி. நரசிம்ம ராவ் (1991–1996)
 சீதாராம் கேசரி  (1996–1998)
 சோனியா காந்தி (1998–2017)
 ராகுல் காந்தி (2017-2019)
 சோனியா காந்தி (2019–2022)
 மல்லிகார்ஜுன் கார்கே (2022 முதல்)

குறிப்புகள் 
 மேலும் முன்னாள் பிரதமர் ராஜீவ் காந்தி மரணத்திற்குப் பிறகு காங்கிரஸ் கட்சி தலைவராகவும், பிரதமராகவும் நரசிம்ம ராவ், மன்மோகன் சிங் மற்றும் சீதாராம் கேசரி, மல்லிகார்ஜுன கார்கே இருந்தாலும் அவர்களின் ஆட்சி மற்றும் கட்சி சார்ந்த அதிகார பூர்வ முடிவுகளை தீர்மானிக்கும் தலைவியாக சோனியா காந்தியே திகழ்ந்தார் என்பது குறிப்பிடத்தக்கது.

மேற்கோள்கள்

இந்திய தேசிய காங்கிரஸின் தலைவர்கள்
வானூர்திகளின் முதலாவது வான்வழிப் பயண நடுவிட மோதல்

1922 ஏப்ரல் 7ஆம் நாளன்று பார்மேன் எஃப்.60 வகை வானூர்தியும் டி ஹாவிலாண்ட் டிஎச்.18ஏ ரக வானூர்தியும் மோசமான வானிலை காரணமாக (கடுமையான பனிமூட்டம் 1,பலத்த காற்று 2,) (மூலங்கள் வேறுபடுகிறது)  நேருக்குநேர் மோதி விபத்துக்குள்ளானதில் வானூர்தியின் ஊழியர்களோடு 7 பேர்கள் அதாவது அனைவருமே பலியானார்கள். இந்த விபத்து பிரான்சிலிருந்து வடக்கில் 70 மைல்கள் தொலைவில், பிக்கார்டி புனித அந்தோணி சாலை அருகில் நடந்ததாக அறியபடுகிறது.

குறுந்தகவல் 
இந்த பயணத்தின்போது, அமெரிக்கவை சேர்ந்த புதுமணத் தம்பதிகளும்,பிரான்சுதேசிய ஒரு குடிமகனும் பயணித்துள்ளனர் துரதஷ்டவசமாக மூவரும் பலியானதோடு, 2 வானூர்தி உழியர்களும் இறந்து போயினர். விபத்தின்போது ஒரு இளம் விமானி, உயிரோடு காணப்பட்டு பிறகு இறந்ததாக அறியப்படுகிறது.

பின்னணி 
ஆரம்பத்தில் இராணுவ தேவைக்காக வானூர்திகளும், விமானிகளும் உருவாக்கப்பட்டது. உலக யுத்தத்தை தொடர்ந்து, மற்ற நாடுகளைபோலவே பிரான்சும், மற்றும் பிரிட்டனும் உள்நாட்டு நோக்கங்களுக்காக, இராணுவ வானூர்திகளை வணிக வானூர்திகளாக வடிவமைத்து பல்நோக்கு தேவைக்காக வானூர்தி தொழில் நிறுவதில் கவனம் செலுத்தியதாக தெரிகிறது, பிரான்சு நிறுவனம் ஒரு அதிவிரைவு வான்வழி வானூர்தியை (ஃபார்மன் கோலியாத் பதிவு, F-GEAD) லெ பௌர்கெட்லிருந்து கிரொய்டன் வரை (Le Bourget to Croydon), தினசரி சேவையாக இயக்கியதாக அறியப்படுகிறது.

மேற்கோள்கள் 

பிரான்சில் விபத்துகள்
1922 இல் வானூர்தி விபத்துகளும் நிகழ்வுகளும்
வான் போக்குவரத்து
மிளகாய்

மிளகாய் (Capsicum) என்பது காய்கறிகளில் ஒன்றாகும். இது மொளகாய், முளகாய் எனப் பல்வேறாக அழைக்கப்படுகிறது. பச்சை மிளகாய், மிளகாய் இனத்தைச் சேர்ந்தது. இது சோலன்கே (Solanaceae) குடும்பத்தைச் சேர்ந்த தாவரம் ஆகும். இவ்வகையான மிளகாய் காரத்தை அதிகரிக்க உணவிலும் மருந்துகளிலும் பயன்படுத்தப்படுகிறது. இவை 6000 வருடங்களுக்கு முன்பே உணவில் பயன்படுத்தப்பட்டதாக ஆராய்ச்சியாளர்கள் தெரிவித்துள்ளனர். பச்சை மிளகாயின் உற்பத்தி, ஏற்றுமதி மற்றும் இறக்குமதியில் இந்தியாவின் பங்கு முக்கியமானது.

கார அளவுகள் 
உலகெங்கிலும் மிளகாய்களை வகைப்படுத்த சுகோவில் அளவு (Scoville Units) எனப்படும் முறையே பிரபலமாக பயன்படுத்தப்படுகிறது.

இனிப்பு மிளகாய் 
இனிப்பு வகை மிளகாய்களின் காரத் தன்மை 0 முதல் 1000 சுகோவில் அளவு வரை இருக்கும். குடை மிளகாய், பிமென்டோ, இனிப்பு பனானா, மெக்ஸி குடை மிளகாய் மற்றும் செர்ரி மிளகாய் ஆகியவை இனிப்பு வகையை சார்ந்தவை.

மிதமான கார மிளகாய் 
மிதமான கார வகை மிளகாய்களின் காரத் தன்மை 1000 முதல் 3000 சுகோவில் அளவு வரை இருக்கும். ஆன்சோ, பசில்லா, எஸ்பனோலா, சண்டியா மற்றும் கஸ்காபெல் ஆகியவை மிதமான கார வகையை சார்ந்தவை.

இடைப்பட்ட கார மிளகாய் 
இடைப்பட்ட கார வகை மிளகாய்களின் காரத் தன்மை 3000 முதல் 6000 சுகோவில் அளவு வரை இருக்கும். அலபீனோ மற்றும் மியாசால் ஆகியவை இடைப்பட்ட கார வகையைச் சார்ந்தவை.

கார மிளகாய் 
கார வகை மிளகாய்களின் காரத் தன்மை 5000 முதல் 100,000 சுகோவில் அளவு வரை இருக்கும். செர்ரானோ, கயேன், டபாஸ்கோ, பிக்வின் மற்றும் தாய்லாந்து மிளகாய் ஆகியவை கார வகையைச் சார்ந்தவை.

அதீத கார மிளகாய் 
அதீத கார வகை மிளகாய்களின் காரத் தன்மை 80,000 முதல் 300,000 சுகோவில் அளவு வரை இருக்கும். ஆபெர்னரோ மற்றும் ஸ்காட்ச் பானெட்டு ஆகியவை அதீத கார வகையை சார்ந்தவை.

ஊட்டச்சத்து விவரம் 

சிகப்பு நிறத்தில் இருக்கும் மிளகாயில் வைட்டமின் சியும் சிறிய அளவிளான கரோடீன் (carotene – provitamin A) பொருளும் உள்ளது. மஞ்சள் மற்றும் பச்சை நிறத்தில் உள்ள மிளகாயில் இரண்டுமே குறைந்த அளவில் உள்ளது.

படத்தொகுப்பு 
பல வேறுபட்ட மிளகாய் வகைகள் உள்ளன. மிளகாய்த் தாவரத்தின் காய்களே பயன்படுபவை. அந்தக் காய்கள் நீளமானவை, குறிகியவை, அகன்றவை, ஒடுங்கியவை, வட்டமனவை என பல்வேறு வடிவங்களில் இருப்பதுடன், காரத் தன்மையிலும் வேறுபடுகின்றன.

வகைகள் 
 குடை மிளகாய்
 பிமென்டோ மிளகாய்
 ரெல்லானோ மிளகாய்
 இனிப்பு பனானா மிளகாய்
 பொப்பிலானோ/ஆன்சோ மிளகாய்
 பெர்முடா கார மிளகாய்
 ஆர்டேகா மிளகாய்
 பப்பிரிகா மிளகாய்
 கார பனானா மிளகாய்
 ரோகோடில்லோ மிளகாய்
 அலபீனோ மிளகாய்
 கயன் மிளகாய்
 டபாஸ்கோ மிளகாய்
 செர்ரானோ மிளகாய்
 சில்டிபின் மிளகாய்
 ஆபெர்னரோ மிளகாய்
 ரொகோடோ மிளகாய்
 தாய்லாந்து மிளகாய்

இந்திய வகைகள் 
 சன்னம் மிளகாய்
 LC 334 மிளகாய்
 படகி மிளகாய்
 அதிசய கார மிளகாய்
 ஜுவலா மிளகாய்

குறிப்புகளும் மேற்கோள்களும்

வெளி இணைப்புகள் 

 மிளகாய்
 Plant Cultures: Chilli pepper botany, history and uses 
 The Chile Pepper Institute of New Mexico State University 
 Capsicums: Innovative Uses of an Ancient Crop
 Some like it hot
 Chilli: La especia del Nuevo Mundo 

செடிகள்
காய்கறிகள்
உருளைக் கிழங்கு குடும்பம்
தாள இசைக்கருவி

தாள இசைக்கருவி என்பது சீரான கால இடைவெளியுடனோ, மாறுபடும் கால இடைவெளியுடனோ தட்டி ஒலி எழுப்பும் இசைக்கருவிகளை குறிக்கும். இவற்றை கைகளாலோ அல்லது குச்சிகளை கொண்டோ அடிப்பதன் மூலம் ஒலி எழுப்பலாம். இவைகளை தட்டும்போது அசையும் தளத்தின் அருகிலுள்ள காற்றிலுள்ள அணுக்கள் அதிரத் தொடங்குகின்றன. இதனால் ஒலி எழும்புகிறது.

தோற்கருவி 
தாள இசைக்கருவிகளுள் ஒன்றான தோற்கருவி (drum), அடித்து இசையெழுப்பும் இசைக்கருவி வகையைச் சார்ந்தது. தோற்கருவிகள், மரத்தால் அல்லது உலோகத்தால் செய்யப்பட்டனவும், உள்ளீடற்ற உருளை வடிமானதுமான உடலின் திறந்த வாய்ப் பகுதியில் இழுத்துக் கட்டப்பட்ட ஒரு தோலையோ அல்லது இரண்டு தோல்களையோ கொண்டிருக்கும். இத்தோலின் அல்லது தோல்களின் மீது அடிப்பவரின் கையினால் அல்லது கம்பினால் அடித்து இசை எழுப்புவர்.

மேற்கோள்கள்

தாள இசைக்கருவிகள்
தோற் கருவிகள்
கிழக்கிலங்கைத் தமிழர்

திருகோணமலை, மட்டக்களப்பு, அம்பாறை ஆகிய மாவட்டங்களை உள்ளடக்கிய கிழக்கு மாகாணத்தில் வசிக்கும் இலங்கைத் தமிழர்கள் கிழக்கிலங்கைத் தமிழர்கள் எனப்படுவர். கிழக்கிலங்கைத் தமிழர் வரலாறு, அரசியல், சமூக அமைப்பு, பண்பாடு ஆகிய நோக்குகளில் தனித்துவமான அம்சங்களைக் கொண்டிருக்கின்றார்கள். இவர்களின் பொருளாதார கல்விச் சூழலும் நிலைகளும் கூட வேறுபட்டவை எனலாம்.
 
கிழக்கிலங்கை தமிழர் என்ற அடையாளப்படுத்தலை யாழ்ப்பாணத் தமிழர், வன்னித் தமிழர், தீவகத் தமிழர் என்ற கருத்துருக்களுடன் ஒப்பிட்டு வரையறை செய்யலாம். இவ்வேறுபாடுகள் அல்லது தனித்துவ பண்புகள் இருப்பினும் இலங்கைத் தமிழர்களுக்கிடையான ஒற்றுமை அம்சங்களும் இயல்புகளுமே மிகுதியாகும் என்ற கூற்றை இங்கு குறிப்பது முக்கியமாகும்.

வரலாறு 
கிழக்கிலங்கைத் தமிழர் நடுவில் காணப்படும் தாய்வழி சமூக அமைப்பை வைத்து நோக்குகையில் கிழக்கிலங்கையில் குடியமர்ந்தோர் சேர நாட்டில் இருந்து வந்தவர்கள் என வரலாற்று அறிஞர்கள் கருதுகின்றார்கள்.

கிழக்கிலங்கை யாழ்ப்பாண இராசதானிக்கு உள் வரமால் கண்டி இராசதானியின் ஆட்சிக்கு உட்பட்டு இருந்தது.

ஒல்லாந்தர் ஆட்சிக்கு வந்தபின் மட்டக்களப்பு வழக்கங்களை முன்வைத்து முக்குவர் சட்டம் இயற்றப்பட்டது.

சமூக அமைப்பு 
"ஈழத்திலும் தாய் வழிச் சமுதாய மரபு கிழக்கிலங்கையில் நிலைத்து வருவதாயிற்று. இடைக்காலத்தில் சிங்கள மக்களுடன் இணைந்து சமத்துவமாகச் சகோதர மனப்பான்மையுடன் வாழ்ந்து வந்திருக்கின்றனர். இதனால் பல்வேறு வழிகளிலும் இரு இனத்தவர்களிடேயும் பண்பாட்டுக் கலப்பு ஏற்படுவதாயிற்று. இதே போன்று யாழ்ப்பாணப் பிரதேச மக்களும் காலத்துக்குக் காலம் மட்டக்களப்புப் பிரதேசத்தில் வந்து குடியேறி வாழலாயினர்."

கிழக்கிலங்கை ஆளுமைகள்
ஈழநாட்டின் நெற்களஞ்சியம் எனப் போற்றப்பட்ட மட்டக்களப்பில் பல பெரியார்களும், எழுத்தாளர்களும், கலைஞர்களும் தோன்றியுள்ளனர்.

சமயம்
 விபுலானந்தர்

புலவர்கள்
 அருணாசல தேசிகர்
 ஏ. பெரியதம்பிப்பிள்ளை
 சுவாமி ஞானப்பிரகாசர்

எழுத்தாளர்கள்
 வீ. தோ. பொ. த. ஆறுமுகபிள்ளை
 வி.சீ.கந்தையா
 தர்மரத்தினம் சிவராம்
 அருள் செல்வநாயகம்

அரசியல்
 வ. நல்லையா
 கே. டபிள்யூ. தேவநாயகம்
 காசி ஆனந்தன்

திரைப்படத்துறை
 பாலு மகேந்திரா

இவற்றையும் பார்க்க 
 கிழக்கிலங்கைத் தமிழர்களின் வரலாறு

மேற்கோள்கள் 

இலங்கை மக்கள்
கிழக்கு மாகாணம், இலங்கை
இலங்கைத் தமிழர்
மட்டக்களப்பு மாவட்ட நபர்கள்
ஐதராபாதி ரூபாய்

ஐதராபாத்து ரூபாய் 1918 முதல் 1959 வரை  ஐதராபாத்து இராச்சியத்தில் புழங்கிய நாணயமாகும். 1950 முதல் இந்திய ரூபாயுடன் சேர்ந்து புழக்கத்தில் இருந்தது. இந்திய ரூபாய் போலவே 16 அணாக்கள் ஒரு ரூபாயாகவும் 12 பய்கள் ஒரு அணாவாகவும் இருந்தன. செப்பிலும் பின்னர் வெங்கலத்திலும் 1,2 பய் நாணயங்களும்   ½ அணாவும் வெளியிடப்பட்டன; செப்பு-நிக்கல் (பின்னர் வெங்கலம்) மாழையில் 1 அணாவும் 2, 4,  8 அணா மற்றும் 1 ரூபாய் வெள்ளியிலும் வெளியிடப்பட்டன.

1948இல் இந்திய ஒன்றியத்திலும்  1950இல் இந்தியாவிலும் இணைந்தபிறகும்  தனது நாணயங்களை வெளியிட அனுமதிக்கப்பட்ட ஒரே இந்திய மன்னராட்சி ஐதராபாத்து இராச்சியமாகும்.

மேற்கோள்கள்

இந்திய வரலாற்றில் நாணயங்கள்
இந்திய நாணயங்கள்
ரூபாய்
ஐதராபாத் இராச்சியம்
ஏர் டான்சானியா

ஏர் டான்சானியா என்பது டான்சானியா நாட்டின் தேசிய விமானச் சேவையாகும். இது டார் எஸ் சலாம் எனும் பகுதியினை அடிப்படையாகக் கொண்டு செயல்படுகிறது. இதன் தலைமை மையம் ஜூலியஸ் நையிரேரே சர்வதேச விமான நிலையம் ஆகும். இந்நிறுவனம் 1977 ஆம் ஆண்டு, ஏர் டான்சானியா கார்பரேஷன் என்றுதான் முதலில் ஆரம்பிக்கப்பட்டது. 2002 ஆம் ஆண்டுவரை ஏர் டான்சானியா விமானச் சேவை நிறுவனம் முழுவதும் டான்சானியா நாட்டிற்குச் சொந்தமாக இருந்தது. நாட்டின் கட்டமைப்பு மற்றும் பொருளாதாரத்தினை உயர்த்தும்பொருட்டு இந்த விமானச் சேவையின் பாதிப்பகுதி தனியாருக்கு வழங்கப்பட்டது. இதனால் ஏர் டான்சானியா நிறுவனம் தனது பக்கம் 51 சதவீத பங்குகளை வைத்துக்கொண்டு, மீதமுள்ள பங்குகளைக் கொண்டு தென்னாப்பிரிக்க விமானச் சேவையான சௌத் ஆஃப்பிரிக்கன் ஏர்வேஸ் உடன் கூட்டுப் பங்காண்மை மேற்கொண்டது.

இந்தக் கூட்டுப் பங்காண்மை நான்கு ஆண்டுகளாக நீடித்தது. இதனால் சுமார் 24 பில்லியன் (19 மில்லியன் அமெரிக்க டாலர்கள்) நஷ்டம் ஏற்பட்டது. இதனால் 2006 ஆம் ஆண்டு, டான்சானியா அரசு தனது பங்குகளை மீண்டும் தனியாரிடமிருந்து வாங்கிக்கொண்டு ஏர் டான்சானியா மீது முழுமையான உரிமையினைப் பெற்றது. பல ஆண்டுகளாக ஏர் டான்சானியா விமானச் சேவை நிறுவனம் உள்நாடு, வெளிநாடு மற்றும் கண்டங்களுக்கு இடைப்பட்ட இலக்குகளில் செயல்பட்டு வருகிறது. இருப்பினும் சமீபகாலமாக இதன் பங்கு வர்த்தகம் மிகவும் குறைந்து வருகிறது. 2009 ஆம் ஆண்டில் 19.2 சதவீதமாக இருந்த இதன் பங்கு வர்த்தக மதிப்பு, 2011 ஆம் ஆண்டில் வெறும் 0.4 சதவீதமாக மாறியுள்ளது.

வணிக விவரங்கள்

இலக்குகள்
பிப்ரவரி 2015 இன் படி, ஏர் டான்சியா ஒரு சர்வதேச விமான இலக்கினையும், மூன்று உள்நாட்டு விமான இலக்குகளையும் கொண்டுள்ளது.

ஏர் டான்சானியா விமானச் சேவை, எந்தவித உயர்தர வழித்தடமுமின்றி செயல்படுகிறது.

கோட்ஷேர் ஒப்பந்தங்கள்

ஜூன் 2014 இன் படி, ஏர் டான்சானியா பின்வரும் நிறுவனங்களுடன் கோட்ஷேர் ஒப்பந்தங்களைப் பகிர்ந்துள்ளது.

 இன்டெரையர் தென்னாப்பிரிக்கா (டார் எஸ் சலாம் - ஜோஹன்ஸ்பெர்க்) .

அதற்கு முன்பு, என்டேப்பே – டார் எஸ் சலாம் வழிப்பாதையில் ஏர் உகாண்டா என்ற விமான நிறுவனத்துடன் ஒப்பந்தம் மேற்கொண்டிருந்தது.

விமானக் குழு

விபத்துக்கள் மற்றும் சம்பவங்கள்

 மார்ச் 1, 2010 : ஏர்டான்சியாவின் போயிங்க் 737 – 200 ரக விமானம், ம்வான்ஸா விமான நிலையத்தில் தரையிறங்கும்போது ஈரமான ஓடுதளம் காரணமாக சறுக்கி விழுந்தது. இதனால் அந்த விமானத்தின் முற்பகுதியில் அமைந்திருந்த சக்கரங்கள் பழுதானது, அத்துடன் விமானத்தின் உடற்பகுதி மற்றும் வலதுபக்க இஞ்சினும் பழுதானது, ஆனால் பயணிகளுக்கு எந்தவித காயங்களும் ஏற்படவில்லை.
 ஏப்ரல் 8, 2012. கிகோமா விமான நிலையத்தில் இருந்து ஏர் டான்சியா நிறுவனத்தின் டி ஹாவில்லான்ட் கனடா டிஎச்சி - 8 – 311 க்யூ ரக விமானம் மேலே எழும்ப முற்பட்டபோது விபத்துக்குள்ளானது. பயணிகளுக்கு எவ்வித காயமும் இல்லை, ஆனால் விமானத்தினை மீண்டும் பழுது நீக்க முடியாதபடி சேதமடைந்தது.

குறிப்புகள்

தான்சானியா
விமானசேவை நிறுவனங்கள்
இலங்கை போர்க்குற்றங்கள் மற்றும் மனித உரிமை மீறல்கள் குறித்தான தீர்மானம்

இலங்கை போர்க்குற்றங்கள் மற்றும் மனித உரிமை மீறல்கள் குறித்தான தீர்மானம், இலங்கையில் 2009 ஆம் ஆண்டு நடந்த இறுதி கட்ட ஈழப்போரின் இறுதி கட்டத்தில், பல்லாயிரக்கணக்கான தமிழர்கள் சிங்கள இராணுவத்தினரால் கொல்லப்பட்டனர்.  இலட்சக்கணக்கான தமிழர்கள் சிறை பிடிக்கப்பட்டு திறந்தவெளி முகாம்களில் அடைக்கப்பட்டனர். தமிழர்களை நிலை குலையச் செய்த இந்த போர்க்குற்றங்கள் பற்றி சர்வதேச அளவில் விசாரணை நடத்தி   மகிந்த ராசபக்ச உள்ளிட்டவர்களை தண்டிக்க வேண்டும் என்று கோரிக்கை எழுந்தது. இது குறித்து விசாரணை நடத்திய மனித உரிமைகளுக்கான ஐக்கிய நாடுகள் மன்றமும், சர்வதேச விசாரணை நடத்தி வேண்டும் என்றது. இதற்கு மகிந்த ராசபக்ச தலைமையிலான இலங்கை அரசு எதிர்ப்பு தெரிவித்தது.

இலங்கை அரசின் போர் குற்றங்கள் மற்றும் மனித உரிமைகள் மீறல்கள் குறித்து விசாரணை செய்ய,  ஐக்கிய இராச்சியம் ஆதரவுடன் ஐக்கிய அமெரிக்கா, ஜெனிவாவில் உள்ள 47 உறுப்பு நாடுகள் கொண்ட,  மனித உரிமைகளுக்கான ஐக்கிய நாடுகள் மன்றத்தில்  கொண்டு வந்த தீர்மானம்  ஒரு மனதாக வாக்கெடுப்பின்றி 1 அக்டோபர் 2015  வியாழக்கிழமை அன்று நிறைவேற்றப்பட்டது. தீர்மானத்தின்படி மகிந்த ராஜபட்சே அரசின் போர்க்குற்றங்கள் மற்றும் மனித உரிமை மீறல்கள் தொடர்பாக நம்பத் தகுந்த நீதி விசாரணையை இலங்கையில் வைத்து, வெளிநாட்டு நீதிபதிகள் மற்றும் வழக்கறிஞர்ளைக் கொண்டு நடத்த வேண்டும் என முடிவு செய்துள்ளது.

தீர்மானம் குறித்த கருத்துகள்
 பன்னாட்டு மன்னிப்பு அவை, இந்த தீர்மானம் முழுமையானதல்ல என்றும், இந்த நீதி விசாரணையின் ஒவ்வொரு கட்டத்திலும் போரினால் பாதிக்கப்பட்டவர்களும் அவர்களின் குடும்பங்களும் தொடர்ந்து கலந்தாலோசிக்கப்பட வேண்டும் என்றும், போர்க் குற்றங்கள் மற்றும் மனித உரிமை மீறல்களுக்கான சாட்சிகளை பாதுகாப்பினை அதிகரிக்கப்பட வேண்டும் என்றும், இலங்கைக்குள் மனித உரிமைகளை மேம்படுத்துவதற்குத் தேவையான நிறுவன கட்டமைப்புக்களை வளுப்படுத்த சர்வதேச சமூகமும், இலங்கை அரசும் ஏற்படுத்த வேண்டும் என்றும் தெரிவித்துள்ளது.
 இந்த தீர்மானத்தில் சில முன்னேற்றகரமான அம்சங்கள் காணப்பட்டாலும், இது ஓரளவு வலு குறைந்த்து என  தமிழ்த் தேசியக் கூட்டமைப்பின் இலங்கை நாடாளுமன்ற உறுப்பினர் சுமந்திரன் கருத்து தெரிவித்துள்ளார்.

மேற்கோள்கள்

வெளி இணைப்புகள்
 ஐநா தீர்மானம் இலங்கை அரசுக்கு சாதகமானது: சித்தார்த்தன்
 இலங்கை நீதிமன்றத்துக்குள் சர்வதேச வழக்கறிஞர்கள் அனுமதிக்க முடியாது: சிறீசேனா
  வலிகாமம் வடக்கு காணி விடுவிப்பு தொடர்பில் மைத்திரி- ரணிலுடன் பேசி விரைவில் தீர்வு: இரா.சம்பந்தன் 

இலங்கை இனப்பிரச்சினை
இலங்கையில் மனித உரிமைகள்
21


21 (XXI) ஜூலியன் நாட்காட்டியில் புதன்கிழமையில் தொடங்கிய ஒரு சாதாரண  ஆண்டு ஆகும். அக்காலத்தில் இவ்வாண்டு அகஸ்டசு, சீசர் தூதர்களின் ஆட்சி ஆண்டு (Year of the Consulship of Augustus and Caesar) எனவும், பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 774" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 21 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது இருபத்தோராம் ஆண்டாகும்.

நிகழ்வுகள் 
ரோமப் பேரரசு:
 யூலியசு புளோரசு, யூலியசு சாக்ரோவிர் ஆகியோரின் கீழ் எதூயி கிளர்ச்சியில் இறங்கினான். இக்கிளர்ச்சி முறியடிக்கப்படது.
 திபேரியசு பேரரசன் உரோமைத் தூதனாக நான்காம் தடவையாக நியமிக்கப்பட்டான்.
 உரோமர்கள் தெற்கு சிலோவாக்கியாவில் குவாதி பிரதேசத்தில் ஒரு இடைக்கால அரசை நிறுவினர்.
 உரோமில் எழுதுகோல்கள், உலோக எழுது கருவிகளும் உருவாக்கப்பட்டன.

மேற்கோள்கள்

 
20கள்
புசுக்கின் அருங்காட்சியகம்

கவின்கலைகளுக்கான புசுக்கின் அரச அருங்காட்சியகம் (Pushkin State Museum of Fine Arts, ) என்னும் முழுப் பெயர் கொண்ட புசுக்கின் அருங்காட்சியகம், மாசுக்கோவில் உள்ள ஐரோப்பியக் கலைகளுக்கான மிகப்பெரிய அருங்காட்சியகம் ஆகும். இது, மாசுக்கோவில், வொல்கோனா சாலையில் மீட்பர் யேசு பேராலயத்துக்கு எதிரில் அமைந்துள்ளது. 1981 இலிருந்து, இசுவ்யாடொசுலாவ் ரிக்டரின் டிசம்பர் நைட்சு எனப்படும் பன்னாட்டு இசை விழா இந்த அருங்காட்சியகத்தில் இடம்பெற்றுவருகிறது.

இந்த அருங்காட்சியகம் புசுக்கினின் பெயரில் இருந்தாலும், புகழ் பெற்ற உருசியக் கவிஞரான அலெக்சாண்டர் புசுக்கினுக்கும் இதற்கும் தொடர்பு இல்லை. ஆனாலும், அவரை நினைவு கூர்வதற்காக இப்பெயர் இடப்பட்டது. இந்த அருங்காட்சியகம் பெயர்பெற்ற கவிஞர் மரீனா திசுவட்டயேவாவின் தந்தையான பேராசிரியர் இவான் திசுவட்டயேவினால் நிறுவப்பட்டது. இவர், மாசுக்கோவுக்கு ஒரு கவின்கலைக்கான அருங்காட்சியகத்தின் தேவைகுறித்து கோடீசுவரரும், வள்ளலுமான யூரிய் நெக்கயேவ்-மால்ட்சோவ், கட்டிடக்கலைஞர் ரோமன் கிளீன் ஆகியோருக்கு விளக்கி அவர்கள் மூலம் இதை நிறுவினார். சோவியத் உகத்துக்கான மாறுநிலைக் காலகட்டத்திலும், தலைநகர் மாசுக்கோவுக்கு மாறிய காலகட்டத்திலும் பல்வேறு பெயர் மாற்றங்கள் இடம்பெற்றன. 1937ல் கவிஞர் அலெக்சாண்டர் புசுக்கினின் 100 ஆவது இறந்த தினத்தில் அவரது நினைவாகத் தற்போதைய பெயரை இது பெற்றது.

வெளி இணைப்புகள்

 புசுக்கின் அருங்காட்சியக இணையதளம்

மேற்கோள்கள்

உருசியாவிலுள்ள அருங்காட்சியகங்கள்
இரவுச் சிற்றுண்டியகம் (ஓவியம்)

இரவுச் சிற்றுண்டியகம் ((பிரெஞ்சு: Le Café de nuit)) என்பது, டச்சு ஓவியரான வின்சென்ட் வான் கோவினால் செப்டெம்பர் 1888ல் ஆர்லே என்னும் இடத்தில் வரையப்பட்ட ஒரு நெய்யோவியம் ஆகும். இதன் தலைப்பு வலது கீழ் மூலையில் கையொப்பத்துக்குக் கீழே எழுதப்பட்டுள்ளது. இவ்வோவியம், யோசெப்-மிச்சேல் கினொக்சும், அவரது மனைவியும் நடத்திய சிற்றுண்டியகத்தின் உட்புறத்தைக் காட்டுகிறது.

மேற்கோள்கள்

ஓவியங்கள்
இன்பர்மேசன்வீக்

இன்பர்மேசன்வீக் ஒரு இணைய வழி மாதாந்திர நாளிதழ் ஆகும். இது நிகழ்வுகள், ஆராய்ச்சிகள் குறித்த தகவல்களை 1979-ம் ஆண்டு முதல் சிஎம்பி தொழில்நுடபம் வாயிலாக அளித்து வருகிறது.

வரலாறு
 செப்டம்பர் 2005 - நெட்வொர்க் மேகசின் (networkmagazine.com), ஐடி ஆர்க்கிடெக்ட் (itarchitect.com) என்று பெயர்மாற்றம் செய்யப்பட்டது. மார்ச்சு 2006 முதல் அச்சிதழ் நிறுத்தப்பட்டது. itarchitect.com தற்போது இன்பர்மேச்வீக் தளத்திற்கு திருப்பிவிடப்படுகிறது.
 சூன் 2006 - நெட்வொர்க் கம்ப்யூட்டிங்க் (networkcomputing.com), இன்பர்மேசன்வீக் (informationweek.com) அச்சு இதழ்கள் ஒன்றிணைக்கப்பட்டன.
 2008 - சிஎம்பி தொழில்நுட்பம் நான்கு தனித்தனி யுபிஎம் நிறுவனங்களாக மாற்றப்பட்டது.
 2013 - மாதாந்திர அச்சு இதழ் நிறுத்தப்பட்டது.

சந்தைகள் 
மாதந்தோறும் சுமார் 2.24 மில்லியன் வாடிக்கையாளர்கள் இன்பர்மேசன்வீக் (InformationWeek.com) தளத்தினை பார்வையிடுகின்றனர். மாதந்தோறும் சுமார் 40,000-ற்கும் மேற்பட்ட நிகழ்வுகளையும், 2 மில்லியனுக்கும் மேற்பட்ட தொழில்நுட்பத்தினை வாங்குவோரும் இந்நாளிதழால் பயன்பெறுகின்றனர்.

மேற்கோள்கள்

வெளி இணைப்புகள் 
 
 InformationWeek iPad App 
 InformationWeek India 
 UBM Tech (publisher of InformationWeek)
 UBM (parent company of UBM Tech)
 Network Computing
 The BrainYard  Official Website

ஆங்கில நாளிதழ்கள்
மாசிபத்திரி

மாசிபத்திரி அல்லது மாசிப்பச்சை, (தாவர வகைப்பாட்டியல் : Artemisia vulgaris), mugwort / common wormwood) இது ஒரு மூலிகை தாவரமாகும்.

வளரியல்பு 
இது மிதவெப்பமண்டல ஐரோப்பா, ஆசியா, தென் ஆப்பிரிக்கா, அலாஸ்கா ஆகிய இடங்களை தாயகமாகக் கொண்டது.

மேற்கோள்கள்

வெளி இணைப்புகள் 

Erowid's Mugwort Vault
Plants for a Future: Artemisia vulgaris
Mugwort in Culpeper's 'The complete herbal'
Mugwort in Mrs Grieve's 'A modern herbal'
Mugwort at Liber Herbarum II

மூலிகைகள்